Diari Oficial de la Generalitat Valenciana


Sumari del DOGV 3519, del 17-06-1999 (1999/5551)

RESOLUCIÓ de 27 de maig de 1999, del director general de Recursos Humans, per la qual convoca un concurs general de trasllats per a la provisió de vacants d'analista d'aplicacions del grup A, d'analista programador del grup B i d'operador central del grup C d'institucions sanitàries dependents de la Conselleria de Sanitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3519

Data del DOGV
:   17-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5551


Data del document
:   27-05-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * concurs administratiu
    * professió de la informàtica

RESOLUCIÓ de 27 de maig de 1999, del director general de Recursos Humans, per la qual convoca un concurs general de trasllats per a la provisió de vacants d'analista d'aplicacions del grup A, d'analista programador del grup B i d'operador central del grup C d'institucions sanitàries dependents de la Conselleria de Sanitat. [1999/5551]
  
Aprovada l'oferta d'ocupació del personal adscrit a les institucions sanitàries de la Conselleria de Sanitat per a 1998 pel Decret 191/1998, de 30 de novembre, i atesa la necessitat de la provisió de vacants del grup A, analista d'aplicacions, del grup B, analista programador, i grup C, operador central, funcionaris de l'administració especial, segons que estableix el Decret 71/1989, de 15 de maig, del Consell de la Generalitat Valenciana (DOGV núm. 1.081, de 08.06.1989), i d'acord amb el que preveuen el Decret Legislatiu de 24 d'octubre de 1995, del Consell de la Generalitat Valenciana, pel qual aprova el Text Refós de la Llei de la Funció Pública Valenciana, i el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana, he resolt:
  
Convocar un concurs per a la provisió dels llocs de treball que es relacionen en l'annex I, d'acord amb les bases següents:
  
Primera. Participants
  
A) Voluntaris: podran participar en aquest concurs els funcionaris de carrera d'administració especial, analistes d'aplicacions del grup A, analistes programadors del grup B i operadors centrals del grup C, que tinguen plaça en propietat en institucions sanitàries de la Conselleria de Sanitat i que estiguen en qualsevol de les situacions administratives següents:
  
- Servei actiu: sempre que hagen estat amb destinació definitiva un mínim de 2 anys en el lloc que ocupen en el moment de concursar, llevat dels supòsits assenyalats en l'apartat 6 de l'article 20 del Text Refós de la Llei de la Funció Pública Valenciana.
  
- Excedència voluntària: en el cas d'excedència per interés particular hauran d'acreditar que el dia de l'acabament del termini de presentació de les instàncies han passat més de dos anys des de la declaració d'aquesta situació.
  
- Serveis especials.
  
- Serveis en altres administracions públiques.
  
B) Obligatoris: estan obligats a participar en aquest concurs:
  
1. Els funcionaris de carrera excedents forçosos i els suspesos ferms amb un període de suspensió de més de 6 mesos i que hagen complit el període de suspensió durant el termini de la presentació d'instàncies.
  
2. Els funcionaris de carrera amb destinació provisional.
  
Els excedents forçosos i els suspesos esmentats adés que no participen en el concurs seran declarats excedents voluntaris.
  
Segona. Presentació de les sol·licituds
  
2.1 Model
  
Les persones interessades a participar en el concurs de trasllats hauran d'emplenar una sol·licitud que necessàriament s'haurà d'adaptar al model de l'annex II.
  
2.2 Presentació
  
Les sol·licituds, adreçades a la Direcció General de Recursos Humans i ben emplenades, es podran presentar en les unitats de registre de les dependències administratives següents:
  
- 03339 Alacant: c/ Girona, 26.
  
- 03801 Alcoi: av. del País Valencià, 33.
  
- 12966 Castelló de la Plana: pl. Hort dels Corders, 12.
  
- 46698 València: Gran Via de Ferran el Catòlic, 74.
  
O mitjançant qualsevol de les maneres previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2.3 El termini de presentació d'instàncies serà de 20 dies hàbils comptadors des de l'endemà de la publicació de la convocatòria en el DOGV.
  
Tercera. Documentació que cal aportar amb la instància
  
Junt a la sol·licitud, els concursants hauran d'aportar una còpia compulsada del seu nomenament en la categoria a què concursen, i també de qualsevol altre nomenament de què vulguen fer valer els serveis prestat segons el barem, i una fotocòpia del DNI.
  
Els participants presentaran a més tots els documents que acrediten l'antiguitat, les titulacions, el grau personal reconegut, el treball fet, els cursos de formació i perfeccionament, el coneixement del valencià, el coneixement d'idiomes comunitaris, i d'altres mèrits que vulguen al·legar.
  
Els concursants en situació d'excedència aportaran una fotocòpia compulsada de la resolució per la qual se'ls haja concedit l'excedència així com del nomenament corresponent.
  
Quarta. Llocs que es poden sol·licitar
  
A) Els participants amb caràcter voluntari sol·licitaran, per ordre de preferència, els llocs de treball de l'annex I.
  
B) Els participants en situació de reingrés provisional hauran de sol·licitar, almenys, el lloc que ocupen provisionalment.
  
Cinquena. Barem de mèrits
  
La valoració dels mèrits al·legats pels participants es farà d'acord amb el barem aprovat pel Decret 117/1991, de 26 de juny, del Consell de la Generalitat Valenciana (DOGV núm. 1.577, de 02.07.91), modificat pel Decret 176/1993, de 28 de setembre, del Govern Valencià (DOGV núm. 2.118, de 06.10.1993).
  
Sisena. Tribunal
  
El tribunal serà designat pel conseller de Sanitat. Estarà constituït per set membres. Caldrà designar el mateix nombre de suplents. Tindrà la composició següent:
  
- Un president
  
- Tres vocals amb coneixements i experiència en informàtica, en representació de la Conselleria de Sanitat
  
- Un vocal representant de la Direcció General per a la Modernització de les Administracions Públiques de la Conselleria de Presidència
  
- Un representant proposat per les organitzacions sindicals en els termes que es fixen en els pactes a què es refereix la Llei 9/1987, de 12 de juny, amb coneixements i experiència en informàtica
  
- Un secretari
  
El funcionament del tribunal s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
Setena. Adjudicació de les destinacions
  
L'adjudicació de les destinacions als funcionaris de carrera a què fa referència la base primera es farà segons l'ordre de la puntuació obtinguda per l'aplicació del barem assenyalat en la base cinquena, sense perjudici del que dispose l'article 45 del Decret Legislatiu de 24 d'octubre de 1995, del Consell de la Generalitat Valenciana, pel qual aprova el Text Refós de la Llei de la Funció Pública Valenciana.
  
Vuitena. Resolució del concurs
  
La present convocatòria serà resolta en un termini no superior a tres mesos comptadors des de la data d'acabament del termini de presentació d'instàncies.
  
Novena. Caràcter irrenunciable de les destinacions
  
Els participants podran desistir de la seua participació dins del termini de la presentació de les instàncies. Transcorregut aquest termini no s'acceptarà cap desistiment i quedaran vinculats els participants al resultat del concurs.
  
Les destinacions adjudicades seran irrenunciables.
  
Deu. Cessament i presa de possessió
  
Els concursants que obtinguen plaça hauran de cessa en la que en el cas d'ells exercisquen dins dels 3 dies següents a la publicació de la resolució d'aquest concurs. La presa de possessió de la nova plaça haurà d'efectuar-se dins dels tres dies següents al cessament, si les places són de la mateixa localitat, en el termini de 15 dies, si són de diferent localitat dins de la mateixa àrea de salut, o en el termini d'un mes si pertanyen a distinta localitat i àrea de salut.
  
Onze. Recursos
  
La present convocatòria, les bases i tots els actes administratius que siguen dictats en la seua execució pel director general de Recursos Humans de la Conselleria de Sanitat, podran ser impugnats per les persones interessades mitjançant la interposició del recurs contenciós administratiu davant la seu del Jutjat Contenciós Administratiu de València, en el termini de dos mesos comptadors a partir de la publicació de l'acte recorregut, segons que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció modificada per la Llei 4/1999, i també els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. També s'hi podrà interposar el recurs de reposició, en el termini d'un mes, davant el director general de Recursos Humans, d'acord amb els articles 116 i 117 de la Llei 30/1992, abans esmentada, en la redacció modificada per la Llei 4/1999.
  
Contra les resolucions i els actes de tràmit dictats pel tribunal que ha de jutjar el concurs, podrà interposar-se recurs d'alçada, i potestatiu de reposició, en el termini d'un mes, en virtut de l'Ordre de 10 de març de 1997, de la Conselleria de Sanitat (articles 107 i 114 de la Llei de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999).
  
Tot això sense perjudici que s'utilitza qualsevol altre recurs que per al seu dret estimen convenient.
  
València, 27 de maig de 1999. El director general de Recursos Humans: Pompeyo Esparza Bernabeu.
  
ANNEX I
  
Analista d'aplicacions
  
Classificació de los llocs: A 22 B
  
Núm. dels lloc Àrea Centre de treball
  
40050 18 Hospital General d'Alacant
  
13168 20 Hospital Vega Baja
  
01731 18 Unitat de Gestió- Àrea 18
  
36434 01 Hospital de Vinaròs
  
40973 06 Hospital Universitari la Fe
  
39059 09 Hospital Doctor Peset
  
36299 07 Hospital de Requena
  
11645 11 Hospital Francesc de Borja
  
39697 04 Unitat de Gestió- Àrea 04
  
40218 00 Centre de Transfusions València
  
Total de llocs: 10
  
Analista programador
  
Classificació dels llocs: B 18 B
  
Núm. de lloc Àrea Centre de treball
  
11077 14 Unitat de Gestió Gerència Alcoi
  
37139 14 Unitat de Gestió Gerència Alcoi
  
37456 16 Hospital Clínic Sant Joan
  
11085 19 Hospital General d'Elx
  
11862 12 Hospital Comarcal Marina Alta
  
11245 15 Hospital Comarcal de la Vila Joiosa
  
11431 18 Hospital Sant Vicent del Raspeig
  
13488 20 Hospital Vega Baja
  
39590 15 Unitat de Gestió- àrees 15 i 16
  
11555 02 Hospital General de Castelló
  
11814 02 Hospital General de Castelló
  
11371 02 Hospital la Magdalena
  
40334 02 Unitat de Gestió- Àrea 02
  
11440 06 Hospital Universitari la Fe
  
11401 07 Hospital de Requena
  
11497 05 Hospital Arnau de Vilanova
  
11323 03 Hospital de Sagunt
  
11013 13 Hospital Lluís Alcanyís
  
14567 04 Hospital Clínic Universitari
  
39530 05 Unitat de Gestió- Àrees 05 i 06
  
39662 09 Unitat de Gestió- Àrea 09
  
39488 10 Unitat de Gestió- Àrea 10
  
40262 00 Centre de Transfusions Alacant
  
32035 00 Centre de Transfusions València
  
Total de llocs: 24
  
Operador central
  
Classificació dels llocs: C 14 B
  
Núm. de lloc Àrea Centre de treball
  
11720 14 Unitat de Gestió Gerència Alcoi
  
39460 18 Hospital General de Alacant
  
33941 16 Hospital Clínic Sant Joan
  
33133 16 Hospital Clínic Sant Joan
  
37758 16 Hospital Clínic Sant Joan
  
40282 19 Hospital General d'Elx
  
39245 12 Hospital Comarcal Marina Alta
  
36204 01 Hospital de Vinaròs
  
11404 09 Hospital Doctor Peset
  
39367 09 Hospital Doctor Peset
  
11661 03 Hospital de Sagunt